**Ministru kabineta noteikumu projekta "Grozījums** **Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījums Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" (turpmāk – Noteikumu projekts) izstrādāts pēc Tieslietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2021. gada 29. jūnija noteikumiem Nr. 439 "Grozījumi Ministru kabineta 2009. gada 27. oktobra noteikumos Nr. 1250 "[Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā](https://likumi.lv/ta/id/200087-noteikumi-par-valsts-nodevu-par-ipasuma-tiesibu-un-kilas-tiesibu-nostiprinasanu-zemesgramata)"" (turpmāk – noteikumi Nr. 439), kas stājās spēkā šī gada 1. jūlijā, ir izdarīti grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" (turpmāk – noteikumi Nr. 1250) un samazināti valsts nodevas par īpašuma tiesību nostiprināšanu zemesgrāmatā, ja īpašumu atsavina uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram, apmēri. Atbilstoši šiem grozījumiem noteikumu Nr. 1250 5.1. apakšpunkts paredz, ka valsts nodeva, ja īpašumu atsavina uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram, ir 1,5 % no nekustamā īpašuma vērtības (*euro*), ja īpašuma tiesības iegūst fiziska persona.Vienlaikus noteikumu Nr. 1250 7.1 punktā noteikts, ka personai, kas nekustamo īpašumu iegūst, izmantojot normatīvajos aktos noteikto valsts sniegto palīdzību dzīvojamās telpas iegādei vai būvniecībai, valsts nodevu par īpašuma tiesību uz nekustamo īpašumu nostiprināšanu zemesgrāmatā šo noteikumu 5.1. apakšpunktā minētajos gadījumos nosaka šādā apmērā:1) 0,5 % no nekustamā īpašuma vērtības (*euro*), ja nekustamā īpašuma vērtība nepārsniedz 100 000 *euro*;2) 500 *euro* plus 2 % no nekustamā īpašuma vērtības, kas pārsniedz 100 000 *euro*.Tādējādi noteikumu Nr. 1250 7.1 punktā ir atsauce uz 5.1. apakšpunktu, kurā valsts nodevas likme noteikta 1,5 % apmērā, bet 7.1 2. apakšpunktā norādītā valsts nodevas likme ir palikusi 2 % apmērā.Norādāms, ka noteikumu Nr. 439 sākotnējās ietekmes novērtējuma ziņojumā (anotācijā) ir vairākkārt uzsvērts, ka "*ar priekšlikumu paredzēts tos (valsts nodevas apmērus) samazināt, proti, valsts nodevas apmēru fiziskai personai no šobrīd noteiktajiem 2 % samazināt uz 1,5 % no īpašuma vērtības",* uzsverot, ka *"noteikumu projekts attieksies uz ikvienu fizisku un juridisku personu, kura nākotnē vēlēsies nostiprināt īpašuma tiesības, pamatojoties uz īpašuma atsavināšanu uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu, jo tiek samazināts valsts nodevas apmērs par īpašuma tiesību nostiprināšanu zemesgrāmatā minētajos gadījumos*". Tādējādi secināms, ka noteikumu Nr. 1250 7.1 2. apakšpunktā ietvertā atsauce uz valsts nodevas procentuālo likmi 2 % apmērā neatbilst likumdevēja dotajam deleģējumam un noteikumu Nr. 439 mērķim. Ievērojot minēto, ja personai tiek nostiprinātas īpašuma tiesības uz nekustamo īpašumu, kura vērtība pārsniedz 100 000 *euro*, un nekustamo īpašumu tā iegūst, izmantojot normatīvajos aktos noteikto valsts sniegto palīdzību dzīvojamās telpas iegādei vai būvniecībai, par īpašuma tiesību uz nekustamo īpašumu nostiprināšanu zemesgrāmatā maksājama valsts nodeva 500 *euro* plus 1,5 % no nekustamā īpašuma vērtības, kas pārsniedz 100 000 *euro*. Vienlaikus, lai ikvienam tiesību normas piemērotājam būtu nepārprotami skaidrs šīs normas mērķis un tās piemērošana, izstrādāts Noteikumu projekts, kas paredz tehnisku grozījumu, aizstājot skaitli un simbolu "2 %" ar skaitli un simbolu "1,5 %".Noteikumu projektā noteiktajam regulējumam paredzēta spēkā stāšanās vispārējā kārtībā.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas kopējo skaitlisko apmēru noteikt nav iespējams. Noteikumu projekts attieksies uz ikvienu fizisku personu, kura nekustamo īpašumu iegūs, izmantojot normatīvajos aktos noteikto valsts sniegto palīdzību dzīvojamās telpas iegādei vai būvniecībai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav.  |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paredz grozījumu valsts nodevas likmē atbilstoši grozījumiem noteikumos Nr. 1250, kas stājās spēkā 2021. gada 1. jūlijā, un ir tehniska rakstura, līdz ar to sabiedrības informēšana nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalību Noteikumu projekta izstrādē nebija nepieciešams nodrošināt. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī tie ir pieejami sistematizēti vortālā Likumi.lv ([www.likumi.lv](http://www.likumi.lv)). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rajona (pilsētas) tiesa, zvērināti notāri, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija.  |
| 3. | Cita informācija | Nav. |

Iesniedzējs:

Ministru prezidenta biedra,

tieslietu ministra p.i.

labklājības ministrs G. Eglītis

Alberinga 67036835

Kristine.Alberinga@tm.gov.lv